# Arjen Robben

### Wikipedia

Arjen Robben.

Arjen Robben (s. 23. tammikuuta 1984 Bedumissa, Alankomaissa) on alankomaalainen jalkapalloilija, joka pelaa Englannin Valioliigan Chelseassa. Hän on lyhyt ja melko kevyt. Tavallisesti hän pelaa hyökkäävän laiturin roolissa. Myös kärki ja hyökkäävä keskikenttä ovat hänelle tuttuja paikkoja.

Nuoruusvuosinaan Robben pelasi VV Bedumissa ja FC Groningenissä, mistä siirtyi 4,2 miljoonan euron hintaan PSV Eindhoveniin, missä hän vuonna 2003 voitti Alankomaiden mestaruuden. Vuonna 2004 hän siirtyi 18 miljoonan euron siirtosummalla nykyiseen seuraansa. Chelseassa Robben voitti vuonna 2005 Valioliigan mestaruuden, Liigacupin ja Community Shieldin. Hän on kärsinyt loukkaantumisista ja debytoi Chelseassa sarjaottelussa vasta marraskuussa 2004. Helmikuussa 2005 hän loukkasi jalkansa ja joutui pitämään jälleen taukoa pari kuukautta. Sittemmin hän on vakiinnuttanut paikkansa joukkueen kokoonpanossa.

Robben on saanut jalkapallomaailmassa negatiivista julkisuutta kaatuilemalla helposti ja sanailemalla tuomarien kanssa. Englannissa Robbenia pidetäänkin laajalti "sukeltajana".

Alankomaiden jalkapallomaajoukkueessa. Robben on helmikuuhun 2006 mennessä pelannut 17 ottelua ja tehnyt kuusi maalia. Hän pelasi joukkueessa 2004 EM-kisoissa.

Haettu osoitteesta http://fi.wikipedia.org../../../a/r/j/Arjen_Robben_98e7.html

Luokka: Alankomaalaiset jalkapalloilijat

##### Views

- Artikkeli
- Keskustelu
- Nykyinen versio

##### Etsi